শিক্ষকের নিগ্রহে চরম সিদ্ধান্ত ছাত্রীর! ডবল-ইঞ্জিন রাজ্যে এ কী অবস্থা!

ওয়েব ডেস্ক: স্কুলের অন্দরেই নিগ্রহের শিকার ছাত্রী! অপমান ও কষ্টে আত্মহত্যা (Girl Student Suicide) নির্যাতিতার। পড়ে রইল হাতে লেখা সুইসাইড নোট (Suicide Note), যাতে মিলল এক নির্মম ঘটনার বিবরণ। ডবল-ইঞ্জিন রাজ্যে ফের একবার নারী নিরাপত্তা নিয়ে উঠল প্রশ্ন। ঘটনা মধ্যপ্রদেশের (Madhya Pradesh) রেওয়া জেলার সেমরিয়া এলাকায় অবস্থিত এক বেসরকারি স্কুলের। ঘটনার শিকার ১৭ বছর বয়সী এক একাদশ শ্রেণির ছাত্রী।

সূত্রের খবর, শিক্ষকের দ্বারা ছাত্রীর (Male Teacher Tortured Girl Student) নিগ্রহের ঘটনাটি ঘটেছে গত ১৬ নভেম্বর। সেদিন নিজের বাড়িতেই ফাঁস লাগিয়ে আত্মঘাতী হয় মেয়েটি। বৃহস্পতিবার তদন্তের সময় তাঁর নোটবুকে পাওয়া যায় হাতে লেখা এক চিরকুট। স্থানীয় অতিরিক্ত পুলিশ সুপার জানিয়েছেন, সেই চিরকুটে ছাত্রীটি লিখেছেন যে, এক শিক্ষক তাঁর হাত ধরে প্রথমে চড় মারে এবং পরে শাস্তি দেওয়ার নাম করে তাঁর আঙুলের ফাঁকে কলম ঢুকিয়ে চেপে ধরেন।

আরও পড়ুন: পুণেতে চাঞ্চল্যকর ঘটনা! গ্রেফতার বাবা-ছেলে

পরিবারের দাবি, বাড়িতে একেবারেই স্বাভাবিক ছিল মেয়েটি। সেই কারণে তাঁরা অভিযোগ করছেন যে, স্কুলেই কেউ তাঁকে ‘নির্যাতন’ করেছে এবং সেই কারণেই আত্মঘাতী হয়েছে ছাত্রীটি। তাই নির্যাতিতার মোবাইলের কল রেকর্ড থেকে শুরু করে স্কুলে তাঁর সঙ্গে ঘটে যাওয়া ঘটনা—সবকিছু তদন্তের দাবি জানিয়েছে তাঁর পরিবার। পুলিশ জানিয়েছে, আত্মহত্যার আসল কারণ উদ্‌ঘাটন করতে সব দিকই খতিয়ে দেখা হচ্ছে।

এদিকে মৃতা ছাত্রীর স্থানীয় এলাকায় প্রশ্ন উঠেছে যে, স্কুলের ভেতরে কী ধরনের আচরণ মেয়েটিকে এতটাই মানসিকভাবে আঘাত করল যে, সে এমন চরম সিদ্ধান্ত নিতে বাধ্য হল। পরিবারের আর্জি, দ্রুত ও নিরপেক্ষ তদন্ত করে সত্য সামনে আনা হোক।